Psalam (Šarić) 52.
Upravitelju pjevačkoga zbora; poučna pjesma; od Davida;

1Silniče, što se hvališ zloćom: "Milost Božja traje uvijek!" 

2Nepravdu izmišlja jezik tvoj; on je kao oštar nož, ti kovaču varke! 

3Voliš više zlo nego dobro, više laž nego pravedan govor. 

4Voliš samo riječi, što rađaju zlo, ti jeziče pun varke! 

5Zato će te i Bog uništiti zauvijek, iščupat će te, izbacit će te iz šatora, iskorijenit će te iz zemlje živih. 

6Pravednici će to gledati i zgrozit će se, i tada će mu se podsmijevati: 

7"Gle čovjeka, koji nije tražio utočište svoje u Bogu! Gradio je na veličini bogatstva svojega; prkosio je zloćom svojom." 

8A ja sam kao zelena maslina u kući Božjoj; ja stavljam uzdanje svoje u milosrđe Božje uvijek i dovijeka. 

9Slavit ću te vječno, jer ti si to učinio i navješćivat ću ime tvoje dobrostivo, pred licem tvojih svetih. 

Psalmi (Šarić)